**Bosanska Posavina** je regija Bosne i Hercegovine koja označava prostor na desnoj, bosanskoj strani rijeke Save. Dodiruje se da drugima bosanskim regijama Semberijom, Bosanskom Krajinom i Centralnom Bosnom. Bosansku Posavinu čini veoma plodna zemlja, mahom ravnica uz planine Motajicu, Trebavu i Vučijak. 

Sa središnjim dijelovima Bosne i Hercegovine povezan je prije svega prirodnim prolazom dolinom rijeke Bosne kroz dobojsku i vrandučku klisuru, dok su zapadni dijelovi dostupni kroz takođe prirodni prolaz uz rijeku Ukrinu.
Bosanska Posavina se nalazi na široko otvorenoj i lako prohodnoj peripanonskoj nizini.

Pod Bosansku Posavinu spadaju sljedeće općine: Derventa, Bosanski Brod, Odžak, Modriča, Bosanski Šamac, Brčko, Orašje, te dio općina Gradačac, Srebrenik i Doboj.

Demografija
-----------

Nacionalni sastav stanovništva Bosanske Posavine, prema popisu iz 1991. godine, je sljedeći: od ukupno 260.793 stanovnika, Hrvata je bilo 131.542 ili 51 posto, Muslimana (Bošnjaka) 32.796 ili 12 posto, Srba 77.723 ili 29 posto, a ostalih 18.726 ili 7 posto.

Klima
-----

Zahvaljujući geografskom položaju (izmedu 44° 45' i 45° 15' sjeverne geografske širine te 17° 45' i 19° istočne geografske dužine) i okruženju planinama na zapadu i jugu, Bosanska Posavina ima umjerenu kontinentalnu klimu. Jači kontinentalni uticaji su zbog toga znatno ublaženi, pa juli ima temperaturu od 20° do 22° C. Zime su umjerene i hladne, a temperatura u januaru dostiže tek -2° C. Srednja godišnja temperatura je 10° C. Jesen i proljeće imaju približno iste brojke. Padavine su skladno raspoređene tokom čitave godine i iznose oko 800 mm. Kiše su najčešće u maju i junu, kada su vegetaciji i najpotrebnije.

Saobraćaj
---------

Bosanska Posavina, s drugim dijelovima Bosne i Hercegovine, Hrvatskom i Evropom, povezana je vrlo kvalitetnim cestovnim, željezničkim i riječnim saobraćajnicama. Posebno su značajni glavni cestovni pravci: Bosanski Šamac - Modriča - Doboj - Sarajevo - Mostar - Ploče; Orašje - Tuzla - Sarajevo - Mostar - Ploče, odnosno Bosanski Brod - Derventa - Doboj - Zenica - Sarajevo - Mostar - Ploče. Također je cijela Bosanska Posavina povezana asfaltiranim regionalnim i općinskim cestama. Najznačajnija željeznička saobraćajnica je magistralna pruga Bosanski Šamac - Modriča - Zenica - Sarajevo - Mostar - Ploče.

Rijeka Sava je u čitavoj dužini kroz Bosansku Posavinu plovna, s izgrađenim značajnim lukama, posebno u Bosanskom Šamcu, koja je najveća riječna luka s vertikalnim dokom u bivšoj Jugoslaviji.

Poznate ličnosti
----------------

* Husein-kapetan Gradaščević, Zmaj od Bosne
* fra Martin Nedić, pjesnik, prvi Ilir Bosne
* Musa Ćazim Ćatić, pjesnik
* Avdo Karabegović, pisac
* Duško Trifunović, pisac
* Meho Puzić, pjevač
* Svetozar Pisarević, operski pjevač
* Mitar Trifunović Učo, narodni heroj SFRJ
* Alija Izetbegović, političar i predsjednik Predsjedništva BiH
* Zoran Đinđić, političar i premijer Srbije
* Sulejman Tihić, političar i predsjednik Predsjedništva BiH
* Srebrenko Repčić, nogometaš i reprezentativac Jugoslavije
* Lepa Brena, folk pjevačica
* Edo Maajka, rap pjevač
* Sulejman Halilović, nogometaš i reprezentativac Jugoslavije
* Ivo Gregurević, glumac
* Mato Neretljak, nogometaš
* Enis Bešlagić, glumac
* Kristian Kreković, slikar
* Mladen Šerić, slikar
* Jozefina Dautbegović-Krajinović
* Anto Gardaš, pisac
* Jakov Jurišić, pisac
* Julijan Jelenić, pisac
* Mato Krajinović, pisac
* Anto Kovačević, pisac
* Pavo Kobaš, pisac
* Ivo Kobaš, pisac
* Anto Knežević, pisac
* Marko Karamatić, pisac
* Božo Lujić, pisac
* Husnija Kamberović, pisac
* Halid Kodrić, pisac
* Mustafa Imamović, pisac
* Mladen Lucić, pisac
* Jasmin Imamović, pisac
* Dragan Lukač, pisac
* Tunjo Oršolić-Makarić, pisac i pjevač izvorne muzike
* Ilija i Marko Begić, najuspješniji pjevači izvorne muzike
* Mato Oršolić, pisac
* Izidor Poljak, pisac
* Ilija Pejić, pisac
* Željko Pavić, pisac
* Ivica Vanja Rorić, pisac
* Jure Rašić, pisac
* Enes Duraković, pisac
* Ivo Fabijan, pjevač
* Nijaz Abadžić, pisac
* Izet Sarajlić, pisac
* Dino Fahrudin Avdibegović, pisac
* Muhamed Kondžić, pisac
* Avdo Karabegović, pisac
* Antonije Sunarić, pisac
* Marinko Soldo, pisac
* Miro Sirovina, pisac
* Tin Tinović, pisac
* Jakov Babić, pisac
* Anto Šestić, pisac
* Mirko Šestić, pisac
* Domagoj Šimić, pisac
* Ilija Šimić, pisac
* Pejo Šimić, pisac
* Anto Adžamić, pisac
* Anto Baotić, pisac
* Hasan Kikić, pisac
* Aleksandar Aco Živković, nogometaš